Σχετικά με την καταγγελία δύο ιατρών του ΓΝΝΘ Αθηνών "Η Σωτηρία" και της ΕΙΝΑΠ, για την ακαταλληλότητα μασκών στο νοσοκομείο, πηγές του Υπουργείου Υγείας διαβεβαιώνουν ότι πρόκειται για μάσκες N95, κατάλληλες για ιατρική χρήση και εγκεκριμένες από την Επιτροπή Λοιμωξιολόγων-Εμπειρογνωμόνων.

Όσον αφορά δε, στην ανάρτηση του γ.γ. της ΟΕΝΓΕ, Παναγιώτη Παπανικολάου ,στο twitter, οι ίδιες πηγές διευκρινίζουν ότι ο αριθμός που επισημαίνεται (στη συγκεκριμένη ανάρτηση) στην εξωτερική πλευρά του κουτιού, δεν είναι κωδικός προϊόντος.

Ο κωδικός προϊόντος είναι 20202140114.

"Μια απλή αναζήτηση στο διαδίκτυο, οδηγεί εύκολα στην κατάρριψη και των σημερινών fake news", σημειώνουν οι πηγές του υπουργείου Υγείας.